Document ID: 32013R0724

UREDBA KOMISIJE (EU) št. 724/2013
z dne 26. julija 2013
o spremembi Uredbe (EU) št. 231/2012 glede specifikacij za nekatere poliole
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 14 Uredbe,
ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2) ter zlasti člena 7(5) Uredbe,
ob upoštevanju naslednjega:
(1)
Uredba Komisije (EU) št. 231/2012 z dne 9. marca 2012 (3) določa specifikacije za aditive za živila, navedene v prilogah II in III k Uredbi (ES) št. 1333/2008.
(2)
Navedene specifikacije se lahko na pobudo Komisije ali na podlagi zahtevka posodobijo v skladu s skupnim postopkom iz člena 3(1) Uredbe (ES) št. 1331/2008.
(3)
Dne 29. novembra 2011 je bil vložen zahtevek za spremembo specifikacij za nekatere poliole in bil po tem dostopen državam članicam.
(4)
Uredba (EU) št. 231/2012 določa specifikacije za manitol (E 421 (i)) in manitol, pridobljen s fermentacijo (E 421 (ii)). Da bi dosegli večjo jasnost in skladnost, bi bilo treba odobreni aditiv za živila „manitol (E 421 (i))“ preimenovati v „manitol, pridobljen s hidrogeniranjem“ in posledično spremeniti njegovo opredelitev. Zato bi bilo treba specifikacije za navedeni aditiv za živila spremeniti.
(5)
Izomalt (E 953) se pridobiva z dvostopenjskim postopkom, v katerem se sladkor najprej pretvori v izomaltulozo, nato pa hidrogenira. Kristalna oblika se pridobi s kasnejšim sušenjem. Vložen je bil zahtevek za vključitev drugačne oblike izomalta, vodnih raztopin izomalta, v specifikacije, določene v Uredbi (EU) št. 231/2012. Predlagana oblika je v skladu z navedenimi specifikacijami in je na voljo za komercialne namene. Navedena oblika izomalta je cenovno ugodna in časovno učinkovita za industrijo, tako da je na primer zanimiva za slaščičarski sektor. Zato bi bilo treba opis izomalta (E 953) v specifikacijah spremeniti.
(6)
V specifikacijah iz Uredbe (EU) št. 231/2012 je določeno, da je eno od meril za čistost poliolov stopnja demineralizacije ali rezidualnih mineralov, za katere so značilni kloridi, sulfati in/ali sulfatni pepel. Polioli se uporabljajo kot pomožne snovi v farmacevtskih proizvodih in v Evropski farmakopeji se za vrednotenje njihove stopnje demineralizacije uporablja prevodnost. Tako je trojno merilo (glede kloridov, sulfatov in/ali sulfatnega pepela) zamenjalo enojno, ki je preprostejše, stroškovno učinkovito in okolju prijaznejše. Zato bi morali specifikacije za aditive za živila sorbitol (E 420 (i)), sirup sorbitola (E 420 (ii)), manitol (E 421 (i)), manitol, pridobljen s fermentacijo (E 421 (ii)), izomalt (E 953), maltitol (E 965 (i)), maltitol sirup (E 965 (ii)), ksilitol (E 967) in eritritol (E 968) spremeniti tako, da se merilo glede kloridov, sulfatov in sulfatnega pepela črta ter nadomesti z enojnim merilom, tj. prevodnostjo.
(7)
V skladu s členom 3(2) Uredbe (ES) št. 1331/2008 Komisija glede posodobitve seznama Unije aditivov za živila zaprosi za mnenje Evropsko agencijo za varnost hrane, razen če zadevna posodobitev ne vpliva na zdravje ljudi. Ker zadevne posodobitve ne vplivajo na zdravje ljudi, Evropske agencije za varnost hrane ni treba zaprositi za mnenje.
(8)
Uredbo (EU) št. 231/2012 bi bilo zato treba ustrezno spremeniti.
(9)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala -
SPREJELA NASLEDNJO UREDBO:
Člen 1
Priloga k Uredbi (EU) št. 231/2012 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v državah članicah.
V Bruslju, 26. julija 2013

Labels: 0
3
17